《拂霓裳 归兴寄驰黄》
清代·丁澎

盍归乎。故园松菊未全芜。风雨里，几人相见在蒲菰。

系船霜一树，种秫酒千壶。醉相扶。更歌将、水调答樵夫。

他乡信美，青山近、即吾庐。平生事，但留双鬓付江湖。

任呼吾作马，谁道子非鱼。笑当初。又何烦、叔夜绝交书。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。